b'\n_START_ARTICLE_\nLubenice, Cres\n_START_SECTION_\nGeografija\n_START_PARAGRAPH_\nLubenice (378 mnm) so vas nad strmo zahodno obalo otoka Cres. Dostop je po cesti iz kraja Valun, preko zaselka Podol in nato skozi borov gozd mimo kra\xc5\xa1kih vrta\xc4\x8d, do skalnega previsa, kjer se nahaja vas.\n_START_SECTION_\nZgodovina\n_START_PARAGRAPH_\nLubenice so, tako kot vas Beli, neprekinjeno naseljene \xc5\xbee 4000 let. Prvotna naselbina je zrasla v bronasti dobi. Odli\xc4\x8dni obrambno-strate\xc5\xa1ki lokaciji, ki jo predstavljajo  prepadne stene na zahodni strani vasi (proti obali) je pripomoglo \xc5\xa1e obzidje, ki je danes delno ohranjeno le v severnem delu. V srednjem veku je imelo obzidje samo severna in ju\xc5\xbena vrata. _NEWLINE_Ob vstopu v Lubenice stoji gotska \xc5\xbeupnijska cerkev Sv. Antona Pu\xc5\xa1\xc4\x8davnika (Sv. Anton Pustinjak) iz 15. stoletja, pred katero samostojno stoji zvonik, zgrajen leta 1791. Istega leta je bil zaradi pogostih udarov strele poru\xc5\xa1en stari zvonik, ki je bil s cerkvijo povezan, razelektritve pa so predvsem prizadele cerkev. Pred dana\xc5\xa1njim zvonikom je obokana lo\xc5\xbea, obnovljena leta 1802. V vasi je \xc5\xa1e cerkev Prikazovanja Bogorodice u Hramu. Zgranjena je bila v 18. stoletju, od leta 1907 pa ima tri ladje. Na oltarni sliki je prikazana vas. Poleg te so v vasi \xc5\xa1e razvaline romanske cerkve Sv. Nedelje, ob poljski poti proti zaselku Zbi\xc4\x87ina pa se nahaja cerkev Sv. Mihovila ._NEWLINE_Lubenice kot samotno orlovsko gnezdo predvsem ponujajo dober pogled na severni Jadran.'